**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Մայրության և գեղեցկության օրվա առթիվ**

 Սիրելի՛ կանայք՝ մայրեր, քույրեր և դուստրեր,

Ջերմորեն շնորհավորում եմ ձեզ Մայրության և գեղեցկության տոնի առիթով:

 Հայուհու ամենավեհ կոչումը եղել և մնում է մայրությունը, որը մեզանում պաշտամունքի աստիճանի է հասցված: Մայրերն անսահման նվիրումի և սիրո խորհրդանիշն են: Հայ ընտանիքներն ամուր են հենց նրանց շնորհիվ:

 Շնորհակալություն, որ դուք մեր կողքին եք, որ քաջալերում եք բոլոր նախաձեռնություններում, ուղղորդում և իմաստավորում եք մեր ճանապարհը, մեզ հետ միասին կերտում մեր համայնքի և հայրենիքի վաղվա օրը:

 Թանկագի՛ն հայուհիներ, դուք մեր ոգեշնչման աղբյուրն եք, մեր ընտանեկան ջերմությունն ու ապավենը։ Դուք մեր կյանքը դարձնում եք գունեղ ու երջանիկ։

Խոնարհվում եմ հերոսածին մայրերի առաջ, որոնք իրենց ամենաթանկը՝ զավակներին նվիրեցին բոլորիս Մեծ Մոր՝ Մայր Հայրենիքի փրկության համար: Այսօր էլ հազարավոր մայրեր ճանապարհում են իրենց զավակներին մեր խաղաղությունը հսկելու համար:

 Սիրելի՛ մայրեր, քույրեր և դուստրեր, մեկ անգամ ևս շնորհավորում եմ տոնի առթիվ, մաղթում եմ ձեզ քաջառողջություն: Թո՛ղ, որ մայրական սրտի ջերմությունը, միայն կնոջը բնորոշ հմայքն ու քնքշությունը ուղեկցեն ձեզ ողջ կյանքի ընթացքում: Եղեք երջանիկ և հաճախ ժպտացեք: